armvectores/hy_wikipedia_2023 huggingface dataset:
Անտոնի Մոդեստ

Անտոնի Մոդեստ (ֆր.՝ Anthony Modeste, ապրիլի 14, 1988(1988-04-14), Կանն), ֆրանսիացի ֆուտբոլիստ, գերմանական «Քյոլն» ակումբի հարձակվող


== Կարիերա ==


=== Ակումբային ===
Անտոնի Մոդեստը եղել է ֆրանսիական «Նիցցա» ակումբի սան։ Ակումբի հիմնական կազմում իր առաջին հանդիպումն անցկացրել է 2007 թվականի օգոստոսի 4-ին՝ մասնակցելով Ֆրանսիայի առաջնության առաջին տուրի՝ «Կանն» ակումբի դեմ խաղին։ Հարձակվողը դաշտ է դուրս եկել 56-րդ րոպեին, իսկ խաղն ավարտվել է «Նիցցայի» պարտությամբ, 0:1 հաշվով։ 2008 թվականի հունվարի 23-ին «Ռենա» ակումբի դեմ խաղում Մոդեստը հեռահար հարվածով խփեց իր առաջին գոլը «Նիցցայի» կազմում՝ սահմանելով վերջնական հաշիվը (1:1)։ 2009/2010 մրցաշրջանում հարձակվողը անցկացրել է Լիգայի 2-ում՝ վարձավճարով հանդես գալով «Անժում»։ Մրցաշրջանի ընթացքում Մոդեստը երկու անգամ դարձել է ամսվա խաղացող, իսկ մրցաշարի արդյունքում 20 գոլով դարձել է երկրորդը ռմբարկուների ցուցակում։ 2010 թվականի ամռանը Անտոնի Մոդեստը տեղափոխվել է «Բորդո», որը խաղացողի համար «Նիցային» վճարել է 3,5 մլն €։
Անտոնիո Մոդեստի նորամուտը ակումբում կայացավ 2010 թվականի օգոստոսի 22-ին Ֆրանսիայի առաջնության 3-րդ տուրում։ Արդեն հաջորդ խաղում Մոդեստը գոլ է խփել, իսկ 2010 թվականի նոյեմբերի 21-ին՝ «Ավինյոն» ակումբի դեմ խաղում հարձակվողն իր կարիերայում առաջին անգամ հեթ-տրիկ է ձևակերպել։ 2015 թվականի հունիսի 19-ին Մոդեստը տեղափոխվեց «Քյոլն»՝ ստորագրելով պայմանագիր մինչև 2019 թվականը։


=== Հավաքականում ===
Մոդեստը հանդես է եկել Ֆրանսիայի պատանեկան հավաքականներում, սկսած 17 տարեկանից։ Երիտասարդական հավաքականի կազմում անցկացրել է 16 հանդիպում և խփել է 6 գոլ (այդ թվում՝ 7 խաղում և 3 գոլ Եվրոպայի Առաջնությունում)


== Կարիերայի վիճակագրություն ==


=== Ակումբ ===
2017 թվականի հունվարի 28-ի դրությամբ


== Ձեռքբերումներ ==
Լիգա 2-ի ամսվա լավագույն խաղացող (2) - 2009 թվականի օգոստոս, 2010 թվականի փետրվար


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ավետարան (4812)

Ավետարան  (4812), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4812 թվի տակ։ Ձեռագիրը գրվել է 1304  թվականին։ Կազմողը եղել է Փիլիպոսը։ Ստացողը եղել է Տեր Կարապետն։ Գրված է թղթի վրա, որը ունի 3323չափս։ Ձեռագիրը կազմված է 215 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կեշատ տախտակ, յուղանակար, աստառը՝ վանդակավոր կտավ։ Հիշատակարաններ գրչի՝ 211ա, ստացողի՝ 215բ, կազմողի՝ 212ա, կազմ Ա (1585թ.), հետագայի՝ 101ա, (14-րդ դար), 213ա (16-րդ դար), 2ա, 211բ, 212բ (17-րդ դար), 3ա (1813թ.):


== Բովանդակություն ==
Տոնացոյց


== Ծանոթագրություններ ==
Շտեթեն (Բոդենզեե)

Անվան այլ կիրառումների համար տե՛ս՝ Շտեթեն (այլ կիրառումներ) Շտեթեն  (գերմ.՝ Stetten), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 987 մարդ (ըստ 2010 թվականի դեկտեմբերի 31-ի)։ Տարածքը կազմում է 4,30 կմ²։ Պաշտոնական կոդ՝ 08 4 35 054։


== Ծանոթագրություններ ==


== Արտաքին հղումներ ==
Պաշտոնական էջ
Nuclear Blast

Nuclear Blast, գերմանական ձայնագրման լեյբլ է։ Հիմնվել է 1987 թվականին Մարկուս Շթայգերի կողմից։
Լեյբլում ձայնագրվել են շատ հայտնի կատարողներ, որոնցից են՝

Accept
Amorphis
Anthrax
Apocalyptica (միայն ԱՄՆ-ում)
Behemoth
Belphegor
Blind Guardian
Chimaira (ԱՄՆ-ից դուրս)
Children of Bodom
Clawfinger
Crematory
Die Apokalyptischen Reiter
Dimmu Borgir
Gorgoroth
In Flames
Kataklysm
Knorkator
Kreator
The Kovenant
Korpiklaani
Lacrimosa (միայն ԱՄՆ-ում)
Lordi
Mnemic
New Eden
Nightwish
Sabaton
Samael
Satyricon
Slipknot
Sonata Arctica
Stahlhammer
Theatre of Tragedy
The 69 EyesՏես ողջ ցանկը


== Արտաքին հղումներ ==
Պաշտոնական կայք
Հայ որբերի գորգ

Հայ որբերի գորգ (անգլ.՝ Armenian Orphan Rug), գորգ, որը գործել են Հայոց ցեղասպանությունը վերապրած և Լիբանանում ապաստան գտած հայ որբերը։ Գորգի վրա արված զարդերը, բույսերը և կենդանիները ներկայացնում են եդեմական պարտեզը, մինչդեռ սարսափելի իրադարձություններ էին տեղի ունենում՝ հայերի տեղահանություն և կոտորած օսմանյան թուրքերի կողմից։ Որպես հետևանք՝ շատերը՝ ավելի քան 100,000 երեխա, որբ են դառնում։ Նրանց աջակցում է Միացյալ Նահանգների կողմից հովանավորվող Մերձավոր Արևելքի ամերիկյան նպաստամատույցի կազմակերպությունը։


== Պատմություն ==
Գորգը գործվել է հայ որբերի կողմից 1920 թվականին, 18 ամիսների ընթացքում, Լիբանանի Ղազիր քաղաքում և Միացյալ Նահանգներ է ուղարկվել՝ որպես նվեր ԱՄՆ նախագահ Քալվին Քուլիջին (1923-1929)` ի նշան երախտագիտության։ Այն պաշտոնապես ներկայացվել է Սպիտակ տանը 1925 թվականին։
Նախագահ Քուլիջը, նվերից շոյված, Մերձավոր Արևելքի հիմնադրամի փոխնախագահ Ջոն Ֆինլիին հասցեագրած իր նամակում գրում է. 

Իր նախագահության ավարտից հետո Քուլիջը գորգն իր հետ վերցրեց։ 1982 թվականին Քուլիջի ընտանիքն այն վերադարձրեց Սպիտակ տանը։ 2014 թվականի նոյեմբերին գորգը հանրությանը ցուցադրվեց և իր տեղը գրավեց Սպիտակ տան այցելությունների սրահում հետևյալ խորագրով՝ «Շնորհակալություն Միացյալ Նահանգներին... Երեք նվեր նախագահներին՝ որպես երախտիք արտերկրում ամերիկյան մեծահոգության»։


== Ծանոթագրություններ ==


== Արտաքին հղումներ ==
Գլենդելում կկայանա «որբերի գորգի» վերաբերյալ շնորհանդես Archived 2016-03-18 at the Wayback Machine.
ԵՊՀ Հայագիտական հետազոտությունների ինստիտուտ Archived 2016-03-05 at the Wayback Machine.
Armenian orphan rug remains in White House storage, as unseen as genocide is neglected
Միմիկրիա

Միմիկրիա (ֆր.՝ mimétisme, անգլ.՝ mimicry), կենսաբանական տարբեր տեսակների պատկանող օրգանիզմների նույնանմանությունը բնութագրող արտահայտություն, որը կենդանաբանություն է ներմուծել անգլիացի բնախույզ Հենրի Ու.Բեյթսը։
Միմիկրիան այդ երկու տեսակներին կամ նրանցից մեկին օգնում է պաշտպանության ժամանակ։ Նմանությունը կարող է լինել արտաքին տեսքով, վարքագծով, արձակած ձայնով կամ բուրմունքով։ Միմիկրիան տեղի է ունենում, երբ օրգանիզմների խմբի՝ մոդելի հիմնական հատկանիշները էվոլյուցիայի արդյունքում տարածվում են մի այլ խմբի վրա։ Լայն իմաստով միմիկրիան կարող է ներառել նաև անշունչ մոդելներ։


== Տեսքի միմիկրիա ==
Հայտնի են դեպքեր, երբ կենդանի օրգանիզմները էվոլյուցիայի արդյունքում իրենց գունավորումով և ձևով նմանվում են այն առանձին առարկաներին, որոնց մեջ իրենք ապրում են։ Այդպիսի օրինակները շատ են հատկապես միջատների միջավայրում։
Phasmidae ընտանիքի «ոստերը» հրաշալի նմանակում են մի մասը՝ չոր ոստերին, մյուս մասը՝ տերևներին։ Հարավ-արևելյան Ասիայում ապրող վերևի կողմից վառ գունավորված Kallima թիթեռները ճյուղին նստելուց և թևերը դարսելուց հետո նմանվում են թառամած տերևի։
Նման օրինակներ հայտնի են նաև ծովային կենդանիների աշխարհում։ Ավստրալիայի ափերի մոտ ապրող ծովաձիուկների կարգի Phyllopteryx eques փոքրիկ ձկնիկը մարմնի վրա աճած բազմաթիվ թելանման և ժապավենանման կաշվի ծվենների շնորհիվ նմանվում են այն ջրիմուռներին, որոնց մեջ ապրում են։ Դրանով նրանք հիանալի պաշտպանվում են թշնամիներից։
Տեսքի միմիկրիայի ձևերից մեկն այն է, երբ անվնաս տեսակը պաշտպանության համար ձեռք է բերում մի այլ տեսակի գունավորումը կամ արտաքին տեսքը և դրանով մոլորեցնում է իր թշնամիներին։ Բացի տեսքից, այդպիսի միմիկրիայի դեպքում հնարավոր է նաև այլ հատկանիշների ընդօրինակումը՝ ձայներ, հոտեր և այլն։
Այս տեսակ միմիկրիայի վառ օրինակ է, երբ Մեքսիկայում տարածված Lampropeltis triangulum annulata (աջից) անվնաս օձը էվոլյուցիայի ընթացքում ընդունել է թունավոր կորալային Micrurus tener-ի (ձախից) խայտաբղետ գունավորումը և դրանով մոլորեցնում է իր թշնամիներին։


== Ծանոթագրություններ ==
Գուկովո (Կրասնի Սուլինի շրջան)

Անվան այլ կիրառումների համար տե՛ս՝ Գուկովո (այլ կիրառումներ)Գուկովո (ռուս.՝ Гуково), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։ Կրասնի Սուլին քաղաքից գտնվում է 25 կմ հեռավորության վրա։
Բնակչությունը կազմում է 641 մարդ։


== Արտաքին հղում ==
բնակավայրի կայքը Archived 2016-03-03 at the Wayback Machine.
Բիբի Դանիելս

Բիբի Դանիելս (անգլ.՝ Bebe Daniels, ծնված Ֆիլիս Վիրջինիա Դանիելս (անգլ.՝ Phyllis Virginia Daniels), հունվարի 14, 1901(1901-01-14), Դալաս - մարտի 16, 1971(1971-03-16), Լոնդոն, Միացյալ Թագավորություն), ամերիկացի դերասանուհի, երգչուհի, պարուհի և պրոդյուսեր։


== Կենսագրություն ==
Ֆիլիս Վիրջինիա Դանիելսը ծնվել է Դալասում՝ թատերական ընտանիքում։ Երբ նա դեռևս երեխա էր, ընտանիքը տեղափոխվել է Լոս Անջելես, որտեղ Դանիելսը չորս տարեկանից սկսել է իր դերասանական կարիերան։ Սկզբում մասնակցել է տարբեր թատերական ներկայացումների, իսկ 1910 թվականից սկսվել է նրա կինոկարիերան։ Նրա առաջին դերերից մեկն է դարձել Լայման Ֆրենք Բաումի մանկական «Օզ երկրի հրաշալի կախարդը» գրքի էկրանավորումում Դորոթի Գեյլ դերը։ 1915 թվականին Հարոլդ Լլոյդը Դանիելսին հրավիրել է իր կարճամետրաժ կատակերգությունում երկրորդական դեր խաղալու համար։ Լլոյդի հետ նրա քառամյա համագործակցությունը շատ բամբասանքներ է ծնել նրանց հնարավոր ռոմանտիկ հարաբերությունների մասին, իսկ Հոլիվուդում նրանք ստացել են «տղա» և «աղջիկ» մականունները։
1919 թվականին, ձգտելով ցույց տալ իր դրամատիկական տաղանդը, Բիբի Դանիելսը հեռացել է Հարոլդ Լլոյդից և ընդունել է պայմանագիրը Սեսիլ Բլաունտ դե Միլլից նրա մի քանի դրամատիկական պատկերներում նկարահանվելու համար։ 1920-ական թվականներին դերասանուհին պայմանագիր ուներ «Paramount Pictures»-ի հետ, որտեղ ավելի քան երկու տասնյակ պատկերներում նկարահանվել է երկրորդական դերերում։ Տասնամյակի կեսերին  Paramount ստուդիան խզել է նրա հետ պայմանագիրը, և Դանիելսը տեղափոխվել է RKO ստուդիա, որտեղ 1929 թվականին «Ռիո Ռիտա» երաժշտական կատակերգությունից հետո ստացել է մեծ ճանաչում։ Հաջորդ տարի դերասանուհին «RKO» ստուդիայի մյուզիքլային արտադրության հիմնական աստղերից մեկն էր։ 1930 թվականին կինոմյուզիքլի մոդան անկում է ապրել, և «RKO» ստուդիան որոշել է խզել նրա հետ պայմանագիրը։ 1930-ական թվականներին դերասանուհին աշխատել է «Warner Bros.»-ում, որտեղ հայտնվել է մի շարք հայտնի կինոֆիլմերում՝ ներառյալ «Մալթայական բազե» (1931), «Արծաթե դոլար» (1932) և «42-րդ փողոցը» (1933) ֆիլմերը։
1935 թվականին Բիբի Դանիելսը իր ամուսնու՝ դերասան Բեն Լոյոնի հետ լքել է Հոլիվուդը և տեղափոխվել է Լոնդոն։ Այնտեղ դերասանուհին շարունակել է իր դերասանական կարիերան, բայց մեծամասամբ թատրոնում և ռադիոյում։ 1945 թվականին Դանիելսը մի քանի տարով վերադարձել է Հոլիվուդ, որտեղ ելույթ է ունեցել «Արտակարգ Ջո» ֆիլմի պրոդյուսերի հետ։ Դերասանուհին իր ամուսնու, Ռիչարդ որդու և Բարբարա դստեր հետ մնացած կյանքը անցկացրել է Լոնդոնում, որտեղ էլ մահացել է 1971 թվականի մարտին ներուղեղային արյունազեղումներից։ Նա դիակիզվել է, իսկ նրա աճյունը թաղվել է Կոլումբարիում «Hollywood Forever» մատուռում։ Նրա ներդրումը ԱՄՆ-ի կինեմատոգրաֆիայում Հոլիվուդյան փառքի ծառուղում նշված է աստղով։


== Ծանոթագրություններ ==


== Արտաքին հղումներ ==
Կենսագրություն և նկար (անգլ.)
Լյուգարդ

Լյուգարդ (ֆր.՝ Lugarde), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 161 մարդ, բնակչության խտությունը` 11.99 մարդ/կմ²։ Բնակավայրը զբաղեցնում է 13.43 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 65 կմ հարավ-արևմուտք, Օրիյակ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 98 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 42։ Ակտիվության ցուցանիշը կազմում է 57,1 %։ 56 աշխատունակ մարդկանցից աշխատել է 56 անձ (34 տղամարդ և 22 կին)։ Գործազուրկ են եղել 0 անձ (0 տղամարդ և 0 կին)։ 42 անաշխատունակներից 5-ը եղել են աշակերտներ կամ ուսանողներ, 23-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեո Դելիբ

Կլեմամ Ֆիլիբեր Լեո Դելիբ (ֆր.՝ Clément Philibert Léo Delibes, (փետրվարի 21, 1836(1836-02-21)[…], Լա Ֆլեշ - հունվարի 16, 1891(1891-01-16)[…], Փարիզ), ֆրանսիացի կոմպոզիտոր, Ֆրանսիայի ինստիտուտի անդամ (1884)։ Առավել հայտնի ստեղծագործություններն են «Լակմե» օպերան (1883, Lakmé), «Սիլվիա» (1876, Sylvia ou la Nymphe de Diane) և «Կոպելիա» (1870, Coppélia) բալետները։
Սովորել է Փարիզի կոնսերվատորիայում (1881 թվականից՝ պրոֆեսոր)։ 1855 թ. գրել է իր առաջին գործը՝ «Երկու սուի ածխիկներ» օպերետը։ ճանաչվել է «Առվակ» բալետով (համահեղինակ՝ Լ․ Մինկուս, 1866) ն Ադանի «Կորսար» վերականգնված բալետի դիվերտիսմենտի երաժշտությամբ (1867)։ Հանրահայտ են Դելիբի «Կոպելիա կամ Էմալե աչքերով աղջիկը» (1870), «Սիլվա կամ Դիանայի Նիմֆը» (1876) բալետները։ Դելիբը ձգտել է նոր տիպի երաժշտախորեոգրաֆիկ ներկայացման, կերպարայիև, բովանդակալից բալետային ձների։ Դելիբի երաժշտությունն առանձնանում է մեղեդայնությամբ, նրբագեղությամբ։ Գրել է նաև օպերաներ, թատերակաև երաժշտություն, ռոմանսներ։ Դելիբի լավագույն օպերան «Լակմե»-ն է (1883)։ Երևանում բեմադրվել են «Կոպելիա»-ն (1926, 1948) և «Լակմե»-ն (1937, 1949)։


== Ծանոթագրություններ ==
Շվարցենֆելդ

Շվարցենֆելդ  (գերմ.՝ Schwarzenfeld), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 6191 մարդ։ Զբաղեցնում է՝ 38,27 կմ² տարածք։ Պաշտոնական կոդ 09 3 76 163։


== Ծանոթագրություններ ==


== Արտաքին հղումներ ==
Պաշտոնական կայք
Ջեյմս Էդվարդս

Ջեյմս Ֆրանկլին Էդվարդս (անգլ.՝ James Franklin Edwards, նոյեմբերի 22, 1955(1955-11-22), Սիեթլ, Վաշինգտոն, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է կենտրոնականի դիրքում։ Սովորել է Վաշինգտոնի համալսարանում։ 1977 թվականի NBA դրաֆթի ժամանակ ընտրվել է «Լոս Անջելես Լեյքերս» ակումբի կողմից՝ 46-րդ համարի ներքո։ Հետագայում հանդես է եկել «Ինդիանա Փեյսերս», «Կլիվլենդ Կավալիերս», «Ֆինիքս Սանս», «Դետրոյթ Փիստոնս», «Լոս Անջելես Կլիպերս», «Պորտլենդ Թրեյլ Բլեյզերս» և «Չիկագո Բուլս» ակումբների կազմում։ NBA-ում ընդհանուր առմամբ անցկացրել է 19 մրցաշրջան։ 1988/1989 և 1989/1990 թվականների մրցաշրջանների ժամանակ Էդվարդսը «Փիստոնս»-ի կազմում դարձել է NBA չեմպիոն, իսկ վեց տարի անց «Չիկագո Բուլս» ակումբի կազմում երրորդ անգամ դարձել է NBA չեմպիոն։ NBA կարիերայի ընթացքում ընդհանուր առմամբ խաղացել է 1168 խաղ, որոնցում հավաքել է 14 862 միավոր (12,7 մ/խ), կատարել է 6004 անդրադարձ, 1499 փոխանցում, 420 խլում և 867 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Տամմեմյաե

Տամմեմյաե (էստ․՝ Tammemäe), գյուղ Էստոնիայի Հարյումաա նահանգի Սակու շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մանթառա

Մանթառա, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Բնակչություն ==
1909 թվականին ուներ 40 տուն բնակիչ։


== Պատմամշակութային կառույցներ ==
Մանթառան ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կիրովյան պատնեշ (հուշահամալիր)

«Կիրովյան պատնեշ» հուշահամալիր (ռուս.՝ Кировский вал), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Սանկտ Պետերբուրգ քաղաքում։ Այն նշել է Կիրովի շրջանի սահմանագիծը, որտեղ խորհրդային զինվորները, նավաստիները և աշխարհազորայինները կանգնեցրել են ֆաշիստական հարձակումը 1941 թվականի սեպտեմբերին։ Կառուցվել է Լենինգրադի Կիրովի շրջանի աշխատավորների կողմից։


== Նկարագրություն ==
Հուշահամալիրը ներառում է.

Ստելա Դաչնոյե երկաթուղային կառամատույցի մոտ և զինվորական հուշահամալիրի գերեզմանոցի համալիր
«Հաղթող տանկ» հուշարձան, ամրակառույց հենակետ և ստելա Գործադուլների պողոտայում
Կոթող Լիգովո կայարանի մոտ, ստելա Պետերգոֆի խճուղու մոտ
Կոթող Պետերգոֆի խճուղու և Մարշալ Ժուկովի պողոտայի հանգույցում
Ստելա և հակատանկային ցցապատնեշներ Մարշալ Ժուկովի պողոտայի և Տոկունության փողոցների խաչմերուկում, ինչպես նաև 900 կեչուց կազմված Փառքի ծառուղի (Լենինգրադի շրջափակման օրերի կլորացված թիվն է), որն անցնում է Ավանգարդնայա փողոցի երկայնքով
Կոթող Վետերանների պողոտայում` նախկին զինվորական գերեզմանոցի տեղում, «Ռուբեժ» կինոթատրոնի մոտ
Ստելա և խարիսխ Պետերգոֆի խճուղու 14 կիլոմետրին


== Պատկերասրահ ==

		
		
		
		
		
		
		
		


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.


== Հղումներ ==
МО Урицк. Памятники и мемориалы
Լևադնոե (գյուղ, Ալեքսանդրովի շրջան)

Լևադնոե (ուկրաիներեն՝ Левадне), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Լևադնոե գյուղում բնակվում էր 265 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցեղակրոն կամավորական ջոկատ

«Ցեղակրոն» կամավորական ջոկատ, «Հայ ազգայնականության ճակատ» կազմակերպության (ղեկավար՝ Հ. Խաչատրյան) ռազմական թևը։ Կազմավորվել է 1990 թվականի օգոստոսի 11-ին։ Ջոկատում հիմնականում ընդգրկվել են ուսանողներ։ 1990-1993 թվականներին ջոկատը մասնակցել է Արցախի Հանրապետության Մարտունու (Ղարադաղլու), Ասկերանի (Փառուխ, Դահրազ, Սառնաղբյուր), Շուշիի (Բերդաձորի ենթաշրջան), Մարտակերտի (Տոնաշեն, Թալիշ, «Պուշկինյալ» և հեռուստաաշտարակի բարձունքներ, Դրմբոն, Առաջաձոր) շրջանների ինքնապաշտպանական և ազատագրական մարտերին։ 1993 թվականի մարտի 13-ին ջոկատը լուծարվել է, ազատամարտիկներն ընդգրկվել են ԻՊՈՒ տարբեր ստորաբաժանումներում։ Տարբեր ռազմական գործողությունների ժամանակ հրամանատարներ են եղել Մ. Բաղրյանը, Շ. Խաչատրյանը և Ա. Աբրահամյանը։ Զոհվել է 27 ազատամարտիկ։
Պոլոսաչի (Միլլերովսկի շրջան)

Պոլոսաչի (ռուս.՝ Полосачи), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։
Վերբովկա (այլ կիրառումներ)

Վերբովկա, կարող է վերաբերել՝

Վերբովկա - ավան, Ուկրաինայի Վիննիցայի մարզի Իլինեցկոեի շրջանում
Վերբովկա - գյուղ, Ուկրաինայի Դոնեցկի մարզի Ամվրոսիևսկի շրջանում
Վերբովկա - գյուղ, Ուկրաինայի Ժիտոմիրի մարզի Լուգինսկի շրջանում
Վերբովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Վերբովկա - գյուղ, Ուկրաինայի Ժիտոմիրի մարզի Ռուժինսկի շրջանում
Վերբովկա - գյուղ, Ուկրաինայի Խարկովի մարզի Բալակլեյայի շրջանում
Վերբովկա - գյուղ, Ուկրաինայի Խարկովի մարզի Իզյումի շրջանում
Վերբովկա - գյուղ, Ուկրաինայի Խմելնիցկիի մարզի Կրասիլովի շրջանում
Վերբովկա - գյուղ, Ուկրաինայի Կիրովոգրադի մարզի Նովոարխանգելսկի շրջանում
Վերբովկա - գյուղ, Ուկրաինայի Կիրովոգրադի մարզի Նովոուկրաինկայի շրջանում
Վերբովկա - գյուղ, Ուկրաինայի Չեռնիգովի մարզի Բախմաչի շրջանում
Վերբովկա - գյուղ, Ուկրաինայի Վիննիցայի մարզի Լիպովեցի շրջանում
Վերբովկա - գյուղ, Ուկրաինայի Վիննիցայի մարզի Լիտինկայի շրջանում
Վերբովկա - գյուղ, Ուկրաինայի Վիննիցայի մարզի Խմելնիկի շրջանում
Վերբովկա - գյուղ, Ուկրաինայի Վիննիցայի մարզի Շառգորոդի շրջանում
Վերբովկա - գյուղ, Ուկրաինայի Վիննիցայի մարզի Օրատովկայի շրջանում
Վերբովկա - գյուղ, Ուկրաինայի Վոլինի մարզի Լյուբոմլի շրջանում
Վերբովկա - գյուղ Ռուսաստանի Դաշնության Ռոստովի մարզի Բոկովսկի շրջանում
Վերբովկա - գյուղ Ռուսաստանի Սմոլենսկի մարզի Սմոլենսկի շրջանի կազմում
Պրիպուտենկա

Պրիպուտենկա (ուկրաիներեն՝ Припутенка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Պրիպուտենկա գյուղում բնակվում էր 70 մարդ։ Բնակավայրը զբաղեցնում է 0,234 կմ² տարածք։ Բնակչության խտությունը կազմում էր 299,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաքույա

Ռաքույա  (իտալերեն՝ Raccuja), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 1389 մարդ, բնակչության խտությունը կազմում է 56 մարդ/կմ²։ Զբաղեցնում է 25 կմ² մակերես տարածք։ Փոստային ինդեքսն է՝ 98067։ Հեռախոսային կոդը՝ +39 0941։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0941 660376


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քարաժայռ

Քարաժայռ, Գարագայա, Կարակայա, Ղարաղայա, լեռնագագաթ Հայաստանի Սյունիքի մարզում, Բարգուշատի լեռների հյուսիսային ճյուղավորություններում, Կապրուսարի լեռներում, Դաստակերտ քաղաքից 4,5 կմ արևելք։ Բարձրությունը 2931 մ է։


== Ծանոթագրություններ ==
Աստերոիդների ցանկ (189301-189400)

Աստերոիդների ցանկ (189201-189300)  • Աստերոիդների ցանկ  • Աստերոիդների ցանկ (189401-189500)
 Աստերոիդների ցանկ (189201-189300)  • Աստերոիդների ցանկ  • Աստերոիդների ցանկ (189401-189500)
Իստոկ (Վաենգայի վտակ)

Անվան այլ կիրառումների համար տե՛ս՝ Իստոկ (այլ կիրառումներ)Իստոկ (ռուս.՝ Исток), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաենգա գետի ձախ ափին՝ 96 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300412103000032945
Հիդրոլոգիական ուսումնասիրությունների կոդը - 103003294
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թակե

Թակե, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Բալու քաղաքից 30 կմ հյուսիս-արևելք, սարալանջի վրա։


== Բնակչություն ==
1879 թվականին ուներ 5, իսկ 1915 թվականին՝ 9 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆեյրա դի Սանտանայի գավառ

Ֆեյրա դի Սանտանայի գավառ (պորտ.՝ Microrregião de Feira de Santana)  գավառ Բրազիլիայում, մտնում է Բաիա նահանգի  մեջ։ Բնակչությունը կազմում է 1 000 192 մարդ 2007 թվականի տվյալով։ Զբաղեցված տարածքը 12 602,610 կմ²։ Բնակչության խտությունը 75,6 մարդ/կմ²։


== Վիճակագրություն ==
Համախառն ներքին արտադրանքը կազմել է 3 220 489 981,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3472,91 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,692


== Գավառի կազմ ==
Գավառի կազմի մեջ են մտնում հետևյալ համայնքները.

Անգերա
Անտոնիու Կարդոզու
Կոնսեյսան դա Ֆեյրա
Կոնսեյսան դու Ժակուիպի
Կորասան դի Մարիյա
Էլիզիու Մեդրադու
Ֆեյրա դի Սանտանա
Իպեկաետա
Իպիրա
Իրարա
Իտատին
Օրիսանգաս
Պեդրան
Պինտադաս
Ռաֆաել Ժամբեյրու
Սանտա Բարբարա
Սանտա Տերեզինյա
Սանտանոպոլիս
Հայաստանի քարանձավներ

Հայաստանի տարածքում շատ են քարանձավները, որոնք այդ տարածաշրջանում նախկինում եղած հրաբխային բարձր ակտիվության արդյունք են։
Հայաստանի քարանձավների շարքում ամենահայտնին Արենիի քարանձավն է, որտեղ հայտնաբերվել է աշխարհի ամենահին կոշիկը (5 500 տարեկան)։ Այն հայտնի է նաև նրանով, որ այդտեղ գինի են պատրաստել դեռ մեր թվարկությունից 4000 տարի առաջ։
Հայաստանի ամենահայտնի քարանձավների ցուցակը
1. Մոզրովի Վայոց ձոր
2. Մագիլի Վայոց ձոր
3. Արջերի Վայոց ձոր
4. Թռչնի Վայոց ձոր
5. Կանաչ Տավուշ
6. Կարմիր Վայոց ձոր
7. Լաստիվերի Տավուշ
8. Յոթ հորերիԱրագածոտն
9. Դավրիժեցու Կոտայք
10. Անահիտ Վայոց ձոր
11. Գետնազաղա Լոռի
12. Մյարոզի Վայոց ձոր


== Պատկերասրահ ==

widths="190px"
		
		


== Աղբյուրներ ==
Է. Սարգսյան, Քարանձավները բացում են իրենց գաղտնիքները, Հայաստան, Երևան,1989,280 է
Ս. Շահինյան, Հայաստանի քարանձավները, գիրք Ա, Զանգակ, Երևան,2005է


== Ծանոթագրություններ ==
Ռուդյանկա

Ռուդյանկա (ռուս.՝ Рудянка), գետ Ռուսաստանում, հոսում է Կոմի Հանրապետությունով, Ուստ-Ցիլեմսկի շրջանով։ Գետաբերանը գտնվում է Ցիլմա գետի ձախ ափին՝ 158 կմ հեռավորության վրա։ Գետի երկարությունը կազմում է 67 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079493
Կոդը ըստ հիդրոլոգիական հետազոտության (ՌԴ) — 103007949
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կարլ Բրանտինգ

Կարլ Բրանտինգ (շվեդերեն՝ Karl Hjalmar Branting, նոյեմբերի 23, 1860(1860-11-23)[…], Կլարա ծխական համայնք, Ստոկհոլմ[…] - փետրվարի 24, 1925(1925-02-24)[…], Գուստավ Վազա, Ստոկհոլմ), շվեդ քաղաքական գործիչ, Շվեդիայի առաջին վարչապետը սոցիալ-դեմոկրատական կուսակցությունից։


== Կենսագրություն և քաղաքական գործունեություն ==
Բրանտինգը եղել է ուսուցչի որդի, սովորել է Ստոկհոլմի և Ուփսալայի համալսարաններում։ Մաթեմատիկական աստղագիտության ոլորտում կրթություն ստանալով՝ աշխատել Է Ստոկհոլմի աստղադիտարանում որպես ասիստենտ, սակայն թողել է գիտական ոուղին՝ լրագրող աշխատելու համար։ 1888 թվականին աստվածանարգության համար դատապարտվել է արմատական սոցիալիստ Աքսել Դանիելսոնի հոդվածի հրապարակման համար՝ հեղինակի հետ միասին երեք ամիս բանտում է անցկացրել։
1889 թվականին Ավգուստ Պալմի հետ դարձավ Շվեդիայի սոցիալ-դեմեկրատական կուսակցություն (ՇՍԴԿ) հիմնադիրներից մեկը և առաջատարը, այնուհետև՝ Աշխատանքային ինտերնացիոնալի նշանավոր գործիչ։ 1887-1917 թվականին (ընդմիջումով) «Social-Demokraten» թերթի գլխավոր խմբագիր։ 1896 թվականից Ռիքսդագի նախագահ։ 1907 թվականին ՇՍԴԿ Գործադիր կոմիտեի նախագահ։
1880 թվականերին օգնեց ռուս հեղափոխականերին։ Փետրվարյան հեղափոխությունից կարճ ժամանակ անց այցելել է Պետրոգրադ։ Թշնամաբար է ընդունել Հոկտեմբերյան մեծ սոցիալիստական հեղափոխությունը։
1920, 1921-1923 և 1924-1925 թվականներին եղել է վարչապետ։ ՇՍԴԿ-ի շնորհիվ ցանկանում էր բարեփոխումներ անցկացնել, պայքարում էր կուսակցության հեղափոխական թևի դեմ (Ավգուստ Պալմ, Կառլ Յալմար Դանիելսոն, Ցեթ Հյոգլունդ)։ Մասնակցություն է ունեցել Բեռնի ինտերնացիոնալի ստեղծման գործում։


== Նորբելյան մրցանակ ==
1921 թվականի Խաղաղության նորբելյան մրցանակի դափնեկիր։


== Տես նաև ==
Բրատինգի հուշարձան


== Ծանոթագրություններ ==


== Գրականություն ==
Водовозов В. В. (1890–1907)։ «Брантинг, Карл Хальмар»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Ջրի ծաղկում

Ջրի ծաղկում, էվտրոֆացում, քաղցրահամ ջրային էկոհամակարգերի վերին կենսահորիզոնում կանաչ և կապտականաչ ջրիմուռների զանգվածային բազմացումը, որն առաջանում է բնական կամ մարդահարույց գործոնների ազդեցությամբ։	
Ջրի «ծաղկմանը» նպաստում է կենսածին նյութերով (ֆոսֆոր, ազոտ, օրգանական միացություններ) ջրամբարների աղտոտումը, որի հետևանքով փոխվում են ջրի գույնը, որակը, խախտվում էկոհամակարգը, վատթարանում ջրավազանի թթվածնային ռեժիմը։


== Ջրի ծաղկման տեսակներ ==
Ըստ ջրիմուռների կենսազանգվածի կոնցենտրացիայի՝ տարբերում են 

թույլ (0,5-0,9 մգ/լ),
չափավոր (1-10 մգ/լ),
սաստիկ (10-100 մգ/լ)
գերսաստիկ (100 մգ/լ-ից ավելի) ջրի «ծաղկում»Ջրի «ծաղկման» յուրահատուկ և ինքնատիպ դրսևորումներից է Սևանա լճի հիմնախնդիրը, որը ՀՀ-ի համար ունի ոչ միայն էկոլոգիական, այլև սոցիալ-տնտեսական նշանակություն։ Լճում ներկայումս բուսապլանկտոնի կենսազանգվածն ավելացել է շուրջ 2 անգամ, և այն ակտիվ «ծաղկում» է։ Հիդրոէկոլոգիայի և ձկնաբանության ինստիտուտի տվյալներով (2004)՝ օրգանական նյութերի կուտակումները լճում կազմել են շուրջ 150 հզ. տ, այն դեպքում, երբ 1930-ական թվականներին այն կազմել է մոտ 25 հզ. տ։ Լճի «ծաղկման» նման տեմպերի պահպանումը մոտ ապագայում կարող է ոչ պիտանի դարձնել լճի ջուրը ոչ միայն խմելու, այլև ոռոգման և ռեկրեացիայի համար։
Մարդահարույց գործոնների բացասական ազդեցությունը սպառնում է նաև ջրամբարներին և մյուս լճերին։ ՀՀ-ում էկոլոգիական հիմնախնդիրների շրջանակներում կատարվում են ներքին ջրերի հսկիչ աշխատանքներ։
A Little Bit Longer

A Little Bit Longer, ամերիկյան Jonas Brothers փոփ ռոք խմբի երրորդ ստուդիական ալբոմը, որը թողարկվել է Hollywood Records-ի կողմից 2008 թվականի օգոստոսի 12-ին։ Առաջին սինգլը՝ Burnin' Up, թողարկվել է 2008 թվականի հունիսի 20-ին։


== Երգերի ցանկ ==
BB Good
Burnin' Up
Shelf
One Man Show
Lovebug
Tonight
Can't Have You
Video Girl
Pushin' Me Away
Sorry
Got Me Going Crazy
A Little Bit Longer
When You Look Me in the Eyes


== Հիթ-շքերթներ և հավաստագրումներ ==


== Ծանոթագրություններ ==
Բերեժանկա (գյուղ, Խմելնիցկիի շրջան)

Անվան այլ կիրառումների համար տե՛ս՝ ԲերեժանկաԲերեժանկա (ուկրաիներեն՝ Бережанка), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Բերեժանկա գյուղում բնակվում էր 455 մարդ։ Բնակավայրը զբաղեցնում է 1,62 կմ² տարածք։ Բնակչության խտությունը կազմում էր 280,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թերեզ Սիտա-Բելլա

Թերեզա Շատախոս-Բելլա (ֆր.՝ Thérèse Sita-Bella, 1933, Կամերուն - փետրվարի 27, 2006(2006-02-27), Յաունդե, Կամերուն), կամերունցի կինոռեժիսոր, ով դարձավ Աֆրիկայի և Կամերունի առաջին կին կինոռեժիսորը։ 


== Վաղ կյանք և կրթություն ==
Նա ծնվել է Կամերունի հարավային Բեթի ցեղում և ստացել է կրթություն տեղի կաթոլիկ միսիոներների կողմից։ 1950-ական թվականներին Կամերունի մայրաքաղաք Յաունդեի դպրոցից բակալավրի աստիճան ստանալուց հետո նա կրթությունը շարունակելու համար տեղափոխվել է Փարիզ։ Հենց Ֆրանսիայում էլ ծագել է լրագրության և ֆիլմարտադրության նրան հետաքրքրությունները։


== Կարիերա ==
1955 թվականին Թերեզ Սիտա-Բելլան սկսել է իր կարիերան որպես լրագրող։ Ավելի ուշ՝ 1963 թվականին, նա դարձավ Աֆրիկայի և Կամերունի առաջին կին կինոռեժիսորը։ 1964-1965, Սիտա-Բելլան աշխատել է Ֆրանսիայում ֆրանսիական La Vie Africane ամսագրում, որի համահիմնադիրն էր։ 1967 թվականին Կամերուն վերադառնալուց հետո նա միացել է Տեղեկատվության նախարարությանը և դարձել  պետի տեղակալ։


== Tam Tam à Paris ==
1963 թվականին Սիտա-Բելլան նկարահանեց «Tam-Tam à Paris» վավերագրական ֆիլմը, որը հետևեց Փարիզի շրջագայության ժամանակ կամերունյան ազգային համույթի խմբի անդամներին։ «Tam-Tam à Paris» ֆիլմը հաճախ մեջբերվում է որպես Աֆրիկայի և Կամերունի առաջին կին կինոռեժիսորի աշխատանք։ 1969 թվականին «Tam-Tam à Paris» ներկայացվել է Աֆրիկյան ֆիլմերի առաջին շաբաթում, որը հետագայում հայտնի դարձավ որպես ՖԵՍՊԱԿՕ։
Սիտա-Բելլան համարվում էր ռահվիրա և կինոյի ոլորտում աշխատող մի քանի կանանցից մեկը, քանի որ այս ոլորտում ժամանակին գերակշռում էին տղամարդիկ։ 1970-ականներին խոսելով կինոարտադրության մասին՝ ասում է․


== Մահ ==
2006 թվականի փետրվարի 27-ին Թերեզ Սիտա-Բելլան մահացել է Յաունդեի հիվանդանոցում՝ հաստ աղիքի քաղցկեղից։ Թաղվել է Յաունդեի Մվոլյե գերեզմանատանը։


== Պարգևեր ==
Կամերունի Սիտա-Բելլա մշակույթի կենտրոնը անվանվել է ի պատիվ կամերունցի կինոռեժիսոր Թերեզ Սիտա-Բելլայի։


== Ծանոթագրություններ ==
Մակեևսկայա (գյուղ, Կարդիմովսկի շրջան)

Մակեևսկայա (ռուս.՝ Макеевская), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոլստոդուբովո

Տոլստոդուբովո (ուկրաիներեն՝ Товстодубове), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Տոլստոդուբովո գյուղում բնակվում էր 133 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սարա Հիլդենի գեղարվեստի թանգարան

Սարա Հիլդենի գեղարվեստի թանգարան (ֆիններեն՝ Sara Hildénin taidemuseo, շվեդերեն՝ Sara Hildéns konstmuseum), ժամանակակից արվեստի գեղարվեստական թանգարան, որը գտնվում է Ֆինլանդիայի Տամպերե քաղաքի Սյակյանիեմի պարկում։
2026 թվականին թանգարանի համար նախատեսվում է նոր շենք կառուցել Տամպերե քաղաքի կենտրոնում՝ Finlayson նախկին տեքստիլ գործարանի տարածքում։ Քաղաքային վարչությունն առաջարկին հավանություն է տվել 2019 թվականի սեպտեմբերի 30-ի իր նիստում։


== Պատմություն ==
Թանգարանի շենքը նախագծել է Պեկա Իլվեսկոսկիի ճարտարապետական բյուրոն, իսկ առաջին էքսպոզիցիան հասարակության համար բացվել է 1979 թվականի փետրվարի 11-ին։
Հավաքածուն կազմված է 1962 թվականին Սարա Հիլդենի նվիրաբերած աշխատանքներից։ Սարա Հիլդենի ֆոնդի հավաքածուն այժմ ներառում է ժամանակակից արվեստի 5 հազարից ավելի ֆիննական և արտասահմանյան ստեղծագործություն։
Սեփական հավաքածուների ցուցանմուշների հետ մեկտեղ թանգարանը կազմակերպում է ինչպես ֆիննական, այնպես էլ արտասահմանյան հայտնի հեղինակների ժամանակավոր ցուցահանդեսներ։


== Ծանոթագրություններ ==


== Արտաքին հղումներ ==
«Sara Hildénin taidemuseo» (ֆիններեն)։ Վերցված է 2016-06-04
Լոֆո Քամարա

Լոֆո Քամարա (անգլ.՝ Loffo Camara, մոտ 1925, French Guinea, Ֆրանսիա - հունվարի 25, 1971(1971-01-25), Կոնակրի, Գվինեա), գվինեացի քաղաքական գործիչ, Գվինեայի առաջին հանրապետության քաղաքական բյուրոյի անդամ անկախացումից հետո։ Նախագահ Ահմեդ Սեկու Տուրեի հրաժարականից հետո ազատվել է նախարարական կաբինետից, ձերբակալվել և մահապատժի ենթարկվել։


== Կենսագրություն ==
Լոֆո Քամարան վերապատրաստվել է որպես մանկաբարձ և ակտիվիստ է դարձել Մասենտայում Գվինեայի դեմոկրատական կուսակցության կազմում (PDG)։ Լոֆոն ընտրվել է խորհրդարանի պատգամավոր և դարձել Գվինեայի դեմոկրատական կուսակցության անդամ։ 1960 թվականին տեղեկատվություն ստանալու համար այցելել է Գերմանիայի Դեմոկրատական Հանրապետություն։ 1961-1968 թվականներին եղել է Սոցիալական հարցերի պետական քարտուղարը։ 1962 թվականի նոյեմբերին կուսակցական համաժողովի ժամանակ Լոֆոն և երկու այլ գործընկեր առաջարկեցին, որ քաղաքական բյուրոյի անդամներն ընտրվեն կուսակցության անդամների կողմից և լինեն ակտիվիստներ։ Սա կատարվեց ի պատասխան նախագահ Սեկու Տուրեի՝ Տումանի Սանգարեին և Ֆոդեբա Կեյտաին քաղաքական բյուրոյի կազմում ընդգրկելու համար, որոնք կուսակցությունում պաշտոն և պատասխանատվություն չէին կրում։
1967 թվականին կուսակցական 8-րդ համագումարում Սեկու Տուրեն հռչակվել է հեղափոխության գլխավոր առաջնորդ։ Նա կրճատեց քաղաքական բյուրոյի թիվը՝ այն 15-ից դարձնելով 7։ Լոֆոն ազատվածների թվում էր։
1970 թվականին Լոֆոն ձերբակալվել է պորտուգալական զորքերի կողմից Գվինեայի վրա ծովային հարձակման ժամանակ։
1971 թվականի հունվարի 24-ին նա Կինդիայից տեղափոխվում է Կոնակրի և գնդակահարվում է 1971 թվականի հունվարի 25-ին։ Մահապատժի է ենթարկվում նաև նախագահի աներորդի Մամադի Կեյտան։
Լոֆոն միակ կինն է, ով մահապատժի է ենթարկվել այդ ժամանակահատվածում։


== Ծանոթագրություններ ==
Օվսյանիկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՕվսյանիկիՕվսյանիկի (ռուս.՝ Овсяники), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմս Բլիշ

Ջեյմս Բենջամին Բլիչ (անգլ.՝ James Benjamin Blish, մայիսի 23, 1921(1921-05-23)[…], Իստ Օրինջ, Նյու Ջերսի - հուլիսի 30, 1975(1975-07-30)[…], Հենլի Թեմզայի վրա, Henley-on-Thames, Հարավային Օքսֆորդշիր, Օքսֆորդշիր, Անգլիա, Միացյալ Թագավորություն), ամերիկացի ֆանտաստ գրող։ Գրական քննադատությունը գրել է Վիլյամ Ատելինգ կրտսեր կեղծանունով։


== Կենսագրությունը ==
Ջեյմս Բլիշը ծնվել է 1921 թվականի մայիսի 23-ին Իստ Օրինջում (Նյու Ջերսի)։ Ավագ դպրոցում սովորելու տարիներին հրատարակել է The Planeteer ամսագիր՝ օգտագործելով հեկտոգրաֆը։
Բլիչը սովորել է որպես կենսաբան Ռատջերսի համալսարանում (անգլ.՝ Rutgers University) և ծառայել է ԱՄՆ բանակում 1942-1944 թվականներին։ Պատերազմից հետո սովորել է Կոլումբիայի համալսարանի ասպիրանտուրայում։ Իր ստեղծագործություններն սկսել է հրատարակել 1940 թվականին։
1947-1963 թվականներին ամուսնացած է եղել Վիրջինիա Քիդդի հետ։ 1968 թվականից հետո գրողն ապրել է Մեծ Բրիտանիայում՝ Օքսֆորդում, որտեղ մահացել է թոքերի քաղցկեղից։ Նա եղել է բրիտանական Գիտական ​​ֆանտաստիկայի ​​հիմնադրամի (անգլ.՝ Science Fiction Foundation) ստեղծողների թվում։


== Մրցանակներ և անվանակոչություններ ==

2002 թվականին - ընտրվել է Գիտական ֆանտաստիկայի և ֆենտեզիի փառքի սրահի անդամ,
1977 թվականին - սահմանվել է Ջեյմս Բլիշի քննադատական մրցանակը (առաջին հաղթող` Բրայան Օլդիսս),
1976 թվականին - Բրիտանական գիտական ​​ֆանտաստիկայի ​​ասոցիացիայի հատուկ մրցանակ,
1970 թվականին - առաջադրվել է Նեբյուլի մրցանակի («Դավաճանության ոճը» (անգլ.՝ «A Style in Treason»), «Լավագույն վիպակ»),
1970 թվականին - բրիտանական Eastercon-ի պատվավոր հյուր,
1969 թվականին - առաջադրվել է «Հյուգո» մրցանակի («Մենք բոլորս կմեռնենք մերկ» (անգլ.՝ «We All Die Naked»), «Լավագույն վիպակ»),
1968 թվականին - առաջադրվել է Նեբյուլի մրցանակի («Սև Զատիկ» (անգլ.՝ «Black Easter»), «Լավագույն վեպ»),
1965 թվականին - առաջադրվել է Նեբյուլի մրցանակի («Հյուրանոցը, որ ենթարկվել է նավաբեկության» (անգլ.՝ «The Shipwrecked Hotel»), «Լավագույն կարճ վիպակ», համահեղինակ՝ Նորման Լ. Նայթ),
1960 թվականին - Worldcon-ի պատվավոր հյուր,
1959 թվականին - Հյուգոյի մրցանակ «Լավագույն վեպ» անվանակարգում («Խղճի գործ», անգլ.՝ A Case of Conscience),
1953/2004 թվականներին - Հյուգոյի հետադարձ մրցանակ «Լավագույն կարճ վիպակ» անվանակարգում («Երկրացին, որ վերադարձել է տուն», անգլ.՝ Eartmen, come home),  
1953/2004 թվականներին - Հյուգոյի հետադարձ մրցանակ «Լավագույն վիպակ» անվանակարգում («Խղճի գործ», անգլ.՝ A Case of Conscience),  
1950/2001 թվականներին - ներկայացվել է Հյուգոյի հետադարձ մրցանակի («Օկի», անգլ.՝ Okie, «Լավագույն կարճ վիպակ»)։


== Ծանոթագրություններ ==


== Արտաքին հղումներ ==
Ջեյմս Բլիշի կենսագրությունը Ֆանտաստիկայի լաբորատորիա կայքում
«Аргументы совести» (A Case of Conscience)
Նեմեսիս (վեպ)

Նեմեսիս (անգլ.՝ Nemesis) - Ագաթա Քրիսթիի վեպը՝ միսս Մարփլին նվիրված ստեղծագործությունների շարքից։ Վեպը գրվել է 1971 թվականին և հրատարակվել նույն թվականին Collins Crime Club տպագրատան կողմից։ Դա Ագաթա Քրիսթիի վերջին վեպն էր, որ գրված էր միսս Մարփլի մասին, սակայն ոչ վերջին հրատարակված գիրքը։


== Սյուժե ==
Միսս Մարփլը նամակ է ստանում իր վաղեմի ընկեր՝ Ջեյմս Ռեյֆիլից (Ջեյմս Ռեյֆիլը Ագաթա Քրիսթիի «Կարիբական գաղտնիք» վեպի հերոսներից մեկն էր)։ Նամակում նա խնդրում է միսս Մարփլին հանցագործություն հետաքննել, և հաջողության դեպքում նա կստանա ժառանգություն, որը կազմում էր քսան հազար ֆունտ։ Ռեյֆիլը գործնական ոչ մի հուշում չէր թողել միսս Մարփլին։ Միսս Մարփլը նույնիսկ չգիտեր, թե ով է զոհը։
Բացահայտման առաջին բանալին հանդիսացավ Մեծ Բրիտանիայի ամենահայտնի տներին և այգիներին նվիրված էքսկուրսիան, որը մահից առաջ կազմակերպել էր Ռեյֆիլը։ Ճանապարհորդության ընթացքում նրան ուղեկցում էին 14 ուղևորներ, և նրանցից առնվազն մեկը կապ ուներ նրան հետաքրքրող հանցագործության հետ։ Նա պարզում է, որ նրա ընկերակցուհիներից մեկը՝ Էլիզաբեթ Թեմփլը, ժամանակին եղել է դպրոցի տնօրեն, որտեղ սովորում էր Վերիթի Հանթը՝ Մայքլի (միստեր Ռեյֆիլի որդին) հարսնացուն, ով այդ պահին բանտարկված էր։ Աղջիկը սպանվել էր։ Բոլորը համոզված էին, որ սպանությունը՝ վատ համբավ ունեցող Մայքլի ձեռքի գործն էր։
Հաջորդ բանալին Լավինիա Գլիննի և նրա քույրերի հետ ծանոթությունն էր, որոնց Ռեյֆելն մահից առաջ նախազգուշացրեց միսս Մարփլի մասին և խնդրեց ուղեկցել շրջագայության ամենակարևոր պահին։
Հետո սկսեցին տեղի ունենալ հանելուկային երևույթներ։ Միսս Թեմփլը հարված է ստանում ծոծրակին և կորցնում է գիտակցությունը։ Նրան ուղարկում են հիվանդանոց, որտեղ նա ընկնում է կոմայի մեջ։ Մի քանի օր անց ուշքի գալով՝ նա միսս Մարփլին շշնջաց. «Պարզեք, թե նրանցից ով է դա արել», ինչից հետո մահանում է։
Միսս Մարփլն իմանում է, որ Վերիթի Հանթը որդեգրվել էր Լավինիա Գլիննի քրոջ՝ Քլոթիլդայի կողմից։ Վերիթի Հանթը պետք է գաղտնի ամուսնանար Մայքլ Ռեֆյիլի հետ, բայց նրանցից ոչ մեկը արարողությանը չհայտնվեց։ Միսս Մարփլը հասկանում է, որ հանցագործության զոհը ոչ միայն Վերիթին էր, այլ նաև Մայքլը։ Մնում էր գտնել հանցագործին։


== Էկրանավորում ==
Վեպն էկրանավորվել է երկու անգամ։

1987 թվականին BBC «Միսս Մարփլ» հեռուստասերիալի շրջանակներում, որտեղ միսս Մարփլի դերում էր Ջոան Հիքսենը։
2007 թվականին ITV հեռուստաընկերությունը նկարահանել է Նեմեսիս վեպի դրվագ, որտեղ միսս Մարփլի դերում էր Ջերալդին Մաքյուեն։Ինչպես սերիալի բոլոր դրվագները, այս տարբերակը նույնպես շատ փոփոխություններ կրեց։ 7 հերոսների հեռացում, ինչպես նաև նոր հերոսներ և նոր մասեր։

Օրինակ, Անտեա Բրեդբերի-Սքոթը բացակայում է, իսկ Լավինիա Գլինն վերանվանվեց Մայրապետ Ագնես։ Քլոթիլդան միանձնուհի էր։
Մարդասպանը չի սպանում Նորա Բրենթին և ասում բոլորին, որ դա Վերիթի Խանտի դիակն է, այլ փոխում է այն մեռած զինվորի դիակի հետ։
Սյուժեում նոր մաս է ավելանում զինվոր Ռալֆ Քոլլինզի մասին։
Միսս Թեմփլի փոխարեն մահանում է Ռոուեն Ուեդդին (Ռալֆ Քոլլինզի կինը, կամ Մարթինա Ուեդդին)։
Գործողությունների գլխավոր տեղը փոխվում է՝ դառնալով սուրբ Լավիննիայի տաճարը։ Այնտեղ մարդասպանը մահանում է ոչ թե թունավորված կաթից, այլ ինքն իրեն խոցում է նիզակով։
Շատ հերոսների անուններ փոխվում են, նրանց նախապատմության հետ միասին։


== Ծանոթագրություններ ==
Բազոշ սյուր Վել

Բազոշ սյուր Վել (ֆր.՝ Bazoches-sur-Vesles), համայնք Ֆրանսիայի Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանի կոմունա։
Համայնքի INSEE կոդ՝ 02054։


== Բնակչություն ==
Համայնքի բնակչությունը 2010 թվականին կազմում էր 457 մարդ։


== Տնտեսություն ==
2010 թվականի տվյալներով՝ աշխատունակ տարիքի 290 մարդկանցից (15-64 տարեկան) 214-ը տնտեսապես ակտիվ էին, 76-ը՝ ոչ ակտիվ (ակտիվության ցուցանիշը՝ 73,8 %, 1999 թվականին եղել է 66,8 %)։ 214 աշխատունակ բնակիչներից 191-ը աշխատում էին (98 տղամարդ և 93 կին), անաշխատանք էին 23-ը (12 տղամարդ և 11 կին)։
76 անգործունակ մարդկանցից 31-ը աշակերտներ կամ ուսանողներ էին, 25-ը թոշակառու, 20-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բազոշ սյուր Վել (ֆր.)
Մանոմետր

Մանոմետր, (հուն․՝ manós – նոսր, ոչ խիտ, և métron – չափ, չափիչ սարք), հեղուկների և գազերի ճնշումը չափելու սարք է։


== Կառուցվածքը և աշխատանքի սկզբունքը ==
Մանոմետրի հիմնական կառուցվածքային տարրը զգայուն տարրն է՝ ճնշման սկզբնական փոխակերպիչը։ Ըստ աշխատանքի սկզբունքի և զգայուն տարրի կառուցվածքի, մանոմետրերը լինում են զսպանակավոր (խողովակային, մեմբրանային, սիլֆոնային), հեղուկային, մխոցավոր, դեֆորմացիոն։ Կիրառվում են նաև այն սարքերը, որոնց աշխատանքը հիմնված է ճնշման ազդեցությամբ տարբեր նյութերի ֆիզիկական հատկությունների փոփոխությունների չափման վրա։ Ժամանակակից մանոմետրերի մեծ մասը մի քանի ֆունկցիոնալ բլոկներից բաղկացած չափիչ բարդ սարքեր են։ Ցուցմունքներն անմիջականորեն գրանցող կամ հաշվարկող մանոմետրերից բացի լայնորեն կիրառվում են նաև անսանդղակ մանոմետրերը (պնևմատիկ կամ էլեկտրական միասնականացված ելքային ազդանշաններով), որոնք օգտագործվում են վերահսկման, ավտոմատ կարգավորման և տեխնոլոգիական տարբեր պրոցեսների կառավարման համակարգերում։


== Տեսակները ==
Լինում են զրոյից (լրիվ վակուումից) հաշվարկվող բացարձակ ճնշման, ավելցուկային ճնշման (բացարձակ և մթնոլորտային ճնշումների տարբերությունը, երբ բացարձակ ճնշումը մեծ է մթնոլորտայինից) չափումների համար նախատեսված մանոմետրեր և դիֆմանոմետրեր, որոնցով չափում են մթնոլորտայինից տարբեր երկու ճնշումների տարբերությունը։ Մթնոլորտայինին հավասար ճնշումների չափման համար կիրառվում է բարոմետրը, իսկ զրոյին մոտ ճնշումների համար՝ վակուումաչափը։


== Կիրառումը ==
Մանոմետրերը կիրառում են բոլոր այն դեպքերում, երբ անհրաժեշտ է իմանալ, վերահսկել և կարգավորել ճնշումը։ Առավել հաճախ մանոմետրերը կիրառում եմ ջերմաէներգետիկայում, քիմիական ու նավթաքիմիական ձեռնարկություններում, սննդային բնագավառի ձեռնարկություններում։


== Գունային մակնշումը ==
Բավականին հաճախ մանոմետրերի կորպուսները, որոնք ծառայում են գազերի ճնշման չափման համար, ներկում են տարբեր գույներով։ Կապույտ գույնի կորպուս ունեցող մանոմետրերը նախատեսված են թթվածնի ճնշման չափման համար։ Դեղին գույնի կորպուս ունեն ամոնիակ (ավշակ, անուշադրի սպիրտ) պարունակող մանոմետրերը, սպիտակ՝ ացետիլեն (գազ) պարունակող մանոմետրերը, մուգ կանաչ՝ ջրածին պարունակող մանոմետրերը, գորշ կանաչ՝ քլոր պարունակող մանոմետրերը։ Պրոպան և այլ դյուրավառ գազեր պարունակող մանոմետրերը ունեն կարմիր գույնի կորպուս։ Սև գույնի կորպուս ունեն ոչ դյուրավառ գազերի հետ աշխատանքի համար նախատեսված մանոմետրերը։
Միքելե Ֆեռերո

Միքելե Ֆեռերո (իտալերեն՝ Michele Ferrero, ապրիլի 26, 1925(1925-04-26), Դոլյանի, Իտալիայի թագավորություն - փետրվարի 14, 2015(2015-02-14), Մոնտե Կառլո, Մոնակո), իտալացի գործարար։ Նրան էր պատկանում շոկոլադ արտադրող Ֆեռերո բաժնետիրական ընկեկությունը, որը Եվրոպայում հրուշակեղենի երկրորդ ամենամեծ ընկերությունն է։ Միքելեն այդ ընկերությունը զարգացրել է իր հոր փոքրիկ հացի փռից և սրճարանից Ալբայում (Իտալիա)։ Նրա առաջին մեծ հաջողությունը բանջարեղենի յուղ ավելացնելն էր ավանդական ջանդույա շոկոլադե մածուկին հանրահայտ կրեմը՝ Նուտելան ստանալու համար։


== Վաղ կյանքը ==
Միքելե Ֆեռերոն ծնվել է 1925 թվականի ապրիլի 26-ին Դոլյանիյում։ Նա Պիետրո Ֆեռերոյի` Ֆեռերո ընկերության և Պիերա Ռոշերի հիմնադրի որդին էր։


== Կարիերա ==
Ֆեռերոն միացել է ֆիրմային 1949 թվականին։
Նա ամենահարուստ անձն էր Իտալիայում, ով ուներ $26 միլիարդ սեփական հարստություն։ Նա իր հարստությամբ 2008 թվականի մարտին գերազանցել է Սիլվիո Բերլուսկոնիին։ 2014 թվականի մայիսին Բլումբերգ միլիարդատերների ցանկում Ֆեռերոն թվարկված էր որպես 20-րդ ամենահարուստ մարդը աշխարհում։
Ֆեռերոյի բրենդներն են Նուտելան, Մոն Շերին, Կինդեր Շոկոլադը, Ֆեռերո Ռոշերը, Տիկ-Տակը և Կինդեր ձվիկները։
1997 թվականից նրա որդիները` Ջիովանի և Պիետրո Ֆեռերոները, ղեկավարում էին ընկերությունը իրենց հոր հետ միասին։ Պիետրոն մահացավ 2011 թվականի ապրիլի 18-ին Հարավային Աֆրիկայի վթարից հետո։ Ջիովանին դարձավ միակ գլխավոր գործադիր տնoրենը։


== Անձնական կյանք ==
Ֆեռերոն և իր կինը՝ Մարիա Ֆրանկա Ֆիսոլոն, ունեին երկու որդի՝ Ջովանի Ֆեռերոն և Պիետրո Ֆեռերո Կրտսերը։
Ֆեռերոն ջերմեռանդ կաթոլիկ էր։ Ամեն տարի նա այցելում էր Լորդեսի տաճար և իր գրասենյակում և գործարանում ուներ Սբ. Մարիամի պատկերը։ 
Ֆեռերոն մահացավ 2015 թվականի փետրվարի 14-ին իր տանը Մոնտե Կառլոյում (Մոնակո)։ Նա 89 տարեկան էր։


== Ծանոթագրություններ ==
Յոնաս Բլոկե

Յոնաս Բլոկե (ֆր.՝ Jonas Bloquet, հուլիսի 10, 1992(1992-07-10), Վատերմալ-Բուաֆոր, Բրյուսել, Բելգիա, Բելգիա), բելգիացի կինոդերասան։


== Կենսագրություն ==
Յոնաս Բլոկեն ծնվել է   Բելգիայում։ Սովորել է Ուկկելի Եվրոպական դպրոցում, իսկ հետո՝ École de la Cité Ֆրանսիայում։ Երիտասարդ տարիներին մեծ հետաքրքրություն է ցուցաբերել թենիսի նկատմամբ, որի շնորհիվ էլ սկսվել է նրա արտիստական կարիերան։ Հանդիպելով մի հայտարարության, որով հրավիրվում էր 15 - 17 տարեկան երիտասարդ, ով կարողանում է թենիս խաղալ, տղան  հրապուրվում է և մասնակցում բելգիական «Մասնավոր դասեր» ֆիլմի նկարահանումներին, ստանձնելով գլխավոր հերոսի դերը. Ֆիլմի ռեժիսորն էր Ժոակիմ Լաֆոսը։  2011 թվականին, այս ֆիլմում աշխատելու համար երիտասարդ արտիստը   «Մագրիտ» ազգային մրցանակաբաշխությանն արժանանում է  «Առավել հեռանկարային դերասան» անվանակարգի։ 
2013 թվականին Յոնաս Բլոկեն մի փոքրիկ դերակատարումով նկարահանվեց Լյուկ Բեսսոնի «Մալավիտա» ֆիլմում, որտեղ գործող անձի և Ռոբերտ դե Նիրոյի ու Միշել Պֆայֆֆերի երեխաների  բնավորությունները համընկնում են։
2016 թվականի սեպտեմբերիին էկրան բարձրացավ Պոլ Վերխովենի  Նա թրիլերը, Յոնաս Բլոկեի մասնակցությամբ։ Նույն տարում Ֆելիսեն Փինոյի հետ միասին նա արդեն կարճամետրաժ ֆիլմի ռեժիսոր էր ֆր.՝ Je suis un troc:


== Պարգևներ և անվանակարգեր ==


== Նշումներ ==


== Արտաքին հղումներ ==
Իլյինսկոե (Յարոպոլեցի գյուղական համայնք)

Անվան այլ կիրառումների համար տե՛ս՝ ԻլյինսկոեԻլյինսկոե (ռուս.՝ Ильинское), գյուղ Ռուսաստանի, Մոսկվայի մարզի Վոլոկոլամսկի շրջանի Յարոպոլեցի գյուղական համայնքի կազմում։
Բնակչությունը 2005 թվականին գրանցված տվյալներով կազմում էր 592 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Մանուկյան (երաժիշտ)

Սարգիս Մանուկյան (հուլիսի 29, 1974(1974-07-29), Երևան, Հայկական ԽՍՀ, ԽՍՀՄ), հայ ռոք-երաժիշտ, «Էմփիրեյ» ռոք խմբի հիմնադիր և մեներգիչ։


== Կենսագրություն ==
Ծնվել է 1974 թվականի հուլիսի 29-ին, Երևանում։ 1992 թվականին ավարտել է դպրոցը և ընդունվել է Երևանի «Դավիթ Անհաղթ» համալսարանի միջազգային հարաբերությունների ֆակուլտետի արաբախոս բաժին։ Նույն թվականին «Ասպարեզ» ստուդիայում ձայնագրել է համանուն խմբի հիմնադիր՝ Արմեն Թորոյանի երկու հայտնի բալլադները։ 1994 թվականին «Էմփիրեյ» ռոք խմբի վերջնական ձևավորումից հետո, դուրս է եկել բուհից՝ ընտրելով երգիչի մասնագիտությունը։ Երեք տարի մասնավոր սովորել է ԽՍՀՄ ժողովրդական արտիստ, պրոֆեսոր Սերգեյ Դանիելյանի մոտ։ Հիմնական գործունեությունը կապելով խմբի հետ՝ ծավալել է անհատական գործունեություն, համագործակցելով այլ հեղինակների հետ։ Մինչ 2013 թվականը եղել է «Էմփիրեյ» ռոք խմբի վոկալիստը։


== Արտաքին հղումներ ==
Կենսագրություն
Ուրսաևո (գյուղ, Շարանսկի շրջան)

Ուրսաևո (ռուս.՝ Урсаево, բաշկիրերեն՝ Урсай), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)